ขอคำปรึกษาครับ 1ปีที่ผ่านมาผมมีผื่นแดงเป็นแนวบริเวณรอบๆ คอตามรูปภาพ เภสัชกรได้แนะนำให้ผมใช้ครีมที่มีส่วนผสมของ Hydrocortisone เพื่อรักษาอาการดังกล่าว แต่เหมือนทุกครั้งที่อาการดังกล่าวหายไป 1-3 เดือน ก็จะกลับมาเป็นใหม่ ผมเลยอยากสอบถามว่า อาการดังกล่าวมันจะมีวิธีรักษาถาวรใหมครับหรือเกิดจากกรรมพันธ์ เช่น โรคภูมิแพ้ฝุ่น และเป็นไปได้ไหมครับว่าอาการเหล่านี้เกิดจากการใส่เสื้อผ้าที่ไม่สะอาดหรือเปล่า(เสื้อผ้าที่ผมใส่อยู่นั้น บางครั้งถ้าสบัดออกมาจะเห็นฝุ่นปลิวเยอะมาก ไม่แน่ใจว่าเกี่ยวใหม่)ขอบครับ*คำเตือน - รูปภาพมีขนาดใหญ่มาก
สวัสดีค่ะ ไม่สามารถเปิดรูปตาม link ที่แนบมาได้อาการผื่นแดงคันที่คอ อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก อาจเกี่ยวกับเสื้อผ้าที่ใส่ได้ เพราะมีกรณีที่แพ้ตัวใยผ้าได้เช่นกัน2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน การอยู่ในที่ฝุ่นเยอะๆจะกระตุ้นอาการได้3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดงหากเป็นมาหลายครั้งเรื้อรัง ทายาเองเบื้องต้นไม่ดีขึ้น ควรพบแพทย์เพื่อตรวจรอยโรคจริงให้ได้การวินิจฉัยการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้